Silveris

シルバー・ザ・ヘッジホッグ Shirubā za Hejjihoggu

**Silveris** (jap. シルバー・ザ・ヘッジホッグ *Shirubā za Hejjihoggu*, angl. *Silver The Hedgehog*) yra veikėjas iš *Sonic The Hedgehog* žaidimų serijos. Jis yra antropomorfinis ežys, atkeliavęs iš ateities, kur jo rolė yra saugoti jo laiką, keičiant praeities katastrofas, taip apsaugojant nuo jo eros žlugimo. Jo misijai, Silveris naudoja psichokinezę – galią iš jo laiko, kuri leidžia judinti objektus su jo minties galia.

## Asmenybė

Silveris yra geraširdis, ir gerų ketinimų, vadovaujantis stipriu teisingumo jausmu, taipogi šiek tiek naivus ir nesubrendęs. Nepaisant visų sunkių užduočių, kurias jis turi atlikti, jis yra optimistiškas ir darys viską, norint apsaugoti pasaulį.

## Personažo idėja

Silverio atsiradimas siejamas su *Sonic the Hedgehog* (2006) žaidimo ankstyva kūrimo stadija, kai kūrėjai ruošė didelės apimties lygius su įvairiausiais bėgimo keliais. Žaidimas buvo pastatytas ant naujo varikliuko, kuris suteikė daug daugiau galimybių fizikoms, judesiams ir efektams, todėl kūrėjai panoro visiškai naujo veikėjo, su naujais įgūdžiais, kurie būtų įdomiai pavaizduoti ir panaudoti žaidimo metu. Taip atsirado Silveris, kuris turėjo psichokinetinių galių. Pačioje pradžioje buvo laikomasi idėjos, kad naujas veikėjas turės "paslaptingų neaiškių galių", susidariusių po Chaoso smaragdų panaudojimo, tačiau galutinėje žaidimo versijoje šios idėjos buvo atsisakyta. Nutekinti *Sonic the Hedgehog* (2006) žaidimo fragmentai byloja, kad Silveris, kaip personažas, labai priminė japoniško animacinio serialo *Dragon Ball Z* veikėją Tranksą.

Leidiniui *Sega Mega Drive Ultimate Collection* vienas iš Sega kūrėjų Shun Nakamura atskleidė, kad pradžioje Silverio sugebėjimai kaip idėja buvo ketinama panaudoti visai kitam veiksmo žaidimui, o pačio veikėjo, tokio kaip Silveris, išvis neturėjo būti. Dar tebevykstant žaidimo kūrimui 2005 metais, tuo pačiu metu buvo vystomas ir kitas video žaidimas, pavadinimu *Fifth Phantom Saga*, kuris vėliau buvo nutrauktas. Jame turėjo pasireikšti panašūs į Silverio sugebėjimai. Kadangi kūrėjai labai troško kažkaip duoti vaidmenį naujoms galimybėms, jie užsimojo sukurti veikėją su unikaliomis galiomis, kokių neturėjo joks kitas personažas. Iki galutinio pristatymo, dizaineriai buvo prirengę virš 50 skirtingų koncepcijų būsimo veikėjo išvaizdai. Daugumuose variantuose vyravo futuristinė Silverio išvaizda, kas bylojo, kad kūrėjų tikslas buvo vienas – sukurti personažą iš ateities. Žinoma, sunku buvo nuspręsti ir koks padaras Silveris turėtų būti. Vienas iš dizainerių pasiūlė, kad jis primintų Soniką, būtų panašia šukuosena, tačiau jo spygliai būtų tankesni. Kai kurie priėjo nuomonę, kad tai galėtų būti audinė, kurios vardas būtų "Venecija" (ヴェネツィア). Šis vardas susijęs su Italijos miestu Venecija, pagal kurią sukurtas žaidimų serijoje esantis Solenos miestas. Deja, buvo baiminamasi, kad toks personažas niekaip neįsiteks į kitų veikėjų gretas. Po ilgų diskusijų, kūrėjai nusprendė, kad tai bus ežys, vardu Silveris.

## Sugebėjimai

### Psichokinezė

Pagrindiniai Silverio sugebėjimai yra jo psichokinetinės galios – jomis gali valdyti aplinką, supančią jį, pakelti objektus, ir visa tai daro mintimis. Stebina tai, kad Silveris, pasinaudodamas telekinezę gali pakelti objektus, kelis kartus sunkesnius už save. Viena pavojingiausių puolimo taktikų yra jo meteorinis triuškinimas. Visgi dar nėra žinoma, kiek daiktų iš tikrųjų Silveris gali pakelti. Beje, jis sugeba pakelti ne tik kitus daiktus, bet ir pats save – šitaip jis gali save pakelti į orą arba paspartinti savo greitį, prilygstantį Sonikui. Psichokinezę naudoja ir kurdamas įvairius barjerus. Šį gebėjimą naudojo kovodamas prieš Begalinį, nors ir pralaimėjo. Kartais Silveris pasinaudodamas šia galia teleportuoja save, tačiau nedidelėmis distancijomis.

## Šaltiniai

1. ↑ 1.0 1.1 Amaike, Yoshinari (2006 m. rugsėjo 26 d.). Creating Silver the Hedgehog. IGN. Paskutinį kartą tikrinta 2015 m. liepos 5 d.
2. ↑ Sega Developer Shun Nakamura - Sega Mega Drive Ultimate Collection. *YouTube*

Kategorija:Žaidimų veikėjai
Kategorija:Geriečiai
Kategorija:Vyrai
Kategorija:Ežiai